CELEX: 62013TN0112
Language: bg
Date: 2013-02-19 00:00:00
Title: Дело T-112/13: Жалба, подадена на 19 февруари 2013 г. — Cadbury Holdings/СХВП — Société des produits Nestlé (форма на шоколадово блокче с четири надлъжни парчета)

27.4.2013   
            
            
               BG
            
            
               Официален вестник на Европейския съюз
            
            
               C 123/19
            
         Жалба, подадена на 19 февруари 2013 г. — Cadbury Holdings/СХВП — Société des produits Nestlé (форма на шоколадово блокче с четири надлъжни парчета)
   (Дело T-112/13)
   2013/C 123/32
   Език на жалбата: английски
   
      Страни
   
   
      Жалбоподател: Cadbury Holdings Ltd (Ъксбридж, Обединеното кралство) (представители: T. Mitcheson, Barrister, P. Walsh и S. Dunstan, Solicitors)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Société des produits Nestlé SA (Веве, Швейцария)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на втори апелативен състав на СХВП от 11 декември 2012 г. по преписка R 513/2011-2, освен в частта му, в която апелативният състав определя, че марката няма присъщ отличителен характер по смисъла на член 7, параграф 1, буква б), и
            
         
               —
            
            
               да осъди СХВП да заплати разноските по настоящото производство и да осъди встъпилата страна да заплати разноските по производствата пред отдела по отмяна и пред апелативния състав.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: триизмерната марка във форма на шоколадово блокче с четири надлъжни парчета, регистрирана за стоки от клас 30 — марка на Общността № 2 632 529.
   
      Притежател на марката на Общността: другата страна в производството пред апелативния състав.
   
      Страна, която иска обявяване на недействителността на марката на Общността: жалбоподателят.
   
      Основание на искането за обявяване на недействителност: обявяването на недействителност е поискано на основание член 52, параграф 1, буква a) във връзка с член 7, параграф 1, букви б), в) и г) и буква д), подточка ii) от Регламент № 207/2009 на Съвета.
   
      Решение на отдела по отмяна: обявява недействителността на марката на Общността.
   
      Решение на апелативния състав: отменя обжалваното решение.
   
      Изложени правни основания: нарушение на член 52, параграф 1, буква a) във връзка с член 7, параграф 1, букви б), в) и г) и буква д), подточка ii) от Регламент № 207/2009 на Съвета.